ভারতে ৯৮৯ কোটি রুপি ব্যয়ে দীর্ঘতম ক্যাবল সেতু নির্মাণ
ভারতের গুজরাটের দ্বারকায় দেশটির দীর্ঘতম ক্যাবল সেতুর উদ্বোধন করেছেন প্রধানমন্ত্রী নরেন্দ্র মোদি।
আজ রোববার এনডিটিভি জানায়, ওখা ও ভেট দ্বারকার মধ্যে সংযোগকারী 'সুদর্শন সেতু' নির্মাণে ব্যয় হয়েছে ৯৮৯ কোটি রুপি।
২০১৭ সালের অক্টোবরে ২ দশমিক ৩ কিলোমিটার দীর্ঘ এই সেতুর ভিত্তিপ্রস্তর স্থাপন করেছিলেন মোদি।
সেসময় তিনি জানান, সেতুটি পুরোনো এবং নতুন দ্বারকার মধ্যে সংযোগ স্থাপন করবে।
সরকারি এক বিজ্ঞপ্তিতে জানানো হয়, ২৭ দশমিক ২০ মিটার চওড়া চার লেনের সেতুর উভয় পাশে মানুষের হাঁটার জন্য ২ দশমিক ৫০ মিটার চওড়া ফুটপাত রাখা হয়েছে।
সেতুটি আগে 'সিগনেচার ব্রিজ' নামে পরিচিত ছিল, পরে এর নাম পরিবর্তন করে 'সুদর্শন সেতু' রাখা হয়।
বেট দ্বারকা হলো ওখা বন্দরের কাছের একটি দ্বীপ, যা দ্বারকা শহর থেকে প্রায় ৩০ কিলোমিটার দূরে, যেখানে ভগবান কৃষ্ণের বিখ্যাত দ্বারকাধীশ মন্দির অবস্থিত।

ভারতের গুজরাটের দ্বারকায় দেশটির দীর্ঘতম ক্যাবল সেতুর উদ্বোধন করেছেন প্রধানমন্ত্রী নরেন্দ্র মোদি।